****

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΜΑΓΝΗΣΙΑΣ**

**ΔΗΜΟΣ ΒΟΛΟΥ**

**Ο ΔΗΜΑΡΧΟΣ Βόλος, 20/01/2026**

**Αριθ. Πρωτ. 4459**

## ΠΡΟΣ

**Τον Πρόεδρο**

**του Δημοτικού Συμβουλίου**

**ΘΕΜΑ: «**Λήψη απόφασης παράτασης Θητείας μελών του Διοικητικού Συμβουλίου του Φορέα Διαχείρισης Πανθεσσαλικού Σταδίου Βόλου με την επωνυμία "Πανθεσσαλικό Ανώνυμη Εταιρεία"**».**

**Έχοντας υπόψη,**

* **Το νόμο 4548/2018**
* **Το νόμο 3463/2006**
* **Την υπ’ αρίθμ. 40/2022 απόφαση του Δημοτικού Συμβουλίου Βόλου**
* **Την υπ’ αρίθμ. 69/2024 απόφαση του Δημοτικού Συμβουλίου Βόλου**
* **Το άρθρο 19 του καταστατικού της «Πανθεσσαλικό Α.Ε»,στο οποίο προβλέπονται τα εξής:**

«Η Εταιρεία διοικείται από Διοικητικό Συμβούλιο που αποτελείται από πέντε (5) συμβούλους, οι οποίοι διορίζονται με απόφαση του Δημοτικού Συμβουλίου Βόλου η οποία κοινοποιείται με απλή επιστολή του διορίζοντος μετόχου, που πρέπει να περιέλθει στην εταιρία τρεις τουλάχιστον πλήρεις ημέρες πριν την ημερομηνία διεξαγωγής της Γενικής Συνέλευσης. Τα παραπάνω διοριζόμενα μέλη ανακαλούνται ελεύθερα από τους έχοντες το δικαίωμα διορισμού τους μετόχους, με την επίδοση στην εταιρία επιστολής, στην οποία θα πρέπει να αναγράφεται το ονοματεπώνυμο του αντικαταστάτη του. Τα μέλη του Διοικητικού Συμβουλίου διορίζονται κατά το παραπάνω οριζόμενο τρόπο για διετή θητεία, η οποία σε περίπτωση παράτασης για οποιοδήποτε λόγο δεν μπορεί όμως να περάσει τη τετραετία.»

Σύμφωνα με τα ανωτέρω εισηγούμαστε στο Δημοτικό Συμβούλιο την παράταση της θητείας των μελών του Διοικητικού Συμβουλίου της **Πανθεσσαλικό** Α.Ε. συγκεκριμένα :

Προτείνουμε να παραταθεί για 2 έτη η θητεία των κάτωθι μελών του Διοικητικού Συμβουλίου της Πανθεσσαλικό Ανώνυμης Εταιρείας Βόλου (Παν/κο Α.Ε.):

1. Πλαστάρας Ελευθέριος, μέλος Εμπορικού Επιμελητηρίου Μαγνησίας
2. Στεφόπουλος Χρήστος, Δημοτικός Σύμβουλος πλειοψηφίας
3. Βλιώρας Γεώργιος, Δημοτικός Σύμβουλος πλειοψηφίας
4. Κανούλης Σπυρίδων, πολίτης
5. Μπάϊπας Κωνσταντίνος, πολίτης

Επιπλέον ως αναπληρωματικό μέλος εισηγούμαστε τον ορισμό του Ζέρβα Ανδρέα, καθώς επίσης και τον ορισμό, ως εκπροσώπου του Δήμου στην επικείμενη Γενική Συνέλευση των μετόχων της εταιρείας, που θα εκλέξει το νέο Δ.Σ. αυτής, τον Δήμαρχο Βόλου Αχιλλέα Μπέο.

**Ο ΔΗΜΑΡΧΟΣ ΒΟΛΟΥ**

**ΑΧΙΛΛΕΑΣ ΜΠΕΟΣ**