

* 1. ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΜΑΓΝΗΣΙΑΣ**

**ΔΗΜΟΣ ΒΟΛΟΥ**  Βόλος 19 Ιανουαρίου 2026

**Δ/ΝΣΗ ΒΙΩΣΙΜΗΣ ΚΙΝΗΤΙΚΟΤΗΤΑΣ** Aρ. Πρωτ.: 4025

**ΤΜΗΜΑ ΣΤΑΘΜΕΥΣΗΣ**

Ταχ. Δ/νση: Μικρασιατών 81 ΠΡΟΣ: Τον Δήμαρχο Βόλου

Πληροφορίες: Σ. Σωτηριάδου

Τηλέφωνο: 2421356821

Email: [s.sotiriadou@volos-city.gr](mailto:s.sotiriadou@volos-city.gr)

**ΘΕΜΑ: Αποστολή της υπ. αρ. 12/2026 Απόφασης της Επιτροπής Βιώσιμης Κινητικότητας**

Σας αποστέλλουμε την υπ’ αριθ. 12/2026 Απόφαση Επιτροπής Βιώσιμης Κινητικότητας που αφορά στον ***«Καθορισμός θέσης στάθμευσης οχήματος ΑΜΕΑ σε κοινόχρηστο χώρο του Δήμου Βόλου, επί της οδού*** ***Καισαρείας 45 μεταξύ των οδών Χρήστου Λούλη και Ελπίδος, στη Νέα Ιωνία Βόλου»*** και παρακαλούμε όπως συμπεριληφθεί στην προσεχή Συνεδρίαση της Δημοτικής Επιτροπής, ώστε να ληφθεί σχετική απόφαση.

|  |  |
| --- | --- |
| **Η ΑΝΑΠΛ. ΠΡΟΪΣΤΑΜΕΝΗ Δ/ΝΣΗΣ**  **ΒΙΩΣΙΜΗΣ ΚΙΝΗΤΙΚΟΤΗΤΑΣ**  **ΜΑΡΙΑΝΘΗ ΓΚΙΚΑ**  **ΠΟΛΙΤΙΚΟΣ ΜΗΧΑΝΙΚΟΣ ΠΕ/Α**, **M.Sc** | **Ο ΑΝΤΙΔΗΜΑΡΧΟΣ**  **ΠΟΛΕΟΔΟΜΙΚΟΥ ΣΧΕΔΙΑΣΜΟΥ ΒΙΩΣΙΜΗΣ ΚΙΝΗΤΙΚΟΤΗΤΑΣ ΚΑΙ**  **ΚΥΚΛΟΦΟΡΙΑΚΩΝ ΘΕΜΑΤΩΝ**  **ΓΕΩΡΓΙΟΣ ΜΟΥΛΑΣ** |

**ΕΠΙΤΡΟΠΗ**

**ΒΙΩΣΙΜΗΣ ΚΙΝΗΤΙΚΟΤΗΤΑΣ**

**ΔΗΜΟΥ ΒΟΛΟΥ**

***Αρ. Ε.Β.Κ. 012/2026***

**ΣΥΝΕΔΡΙΑΣΗ 1η:**Δευτέρα, 12 Ιανουαρίου 2026.

**ΘΕΜΑ 1ο: Καθορισμός θέσης στάθμευσης οχήματος ΑΜΕΑ σε κοινόχρηστο χώρο του Δήμου Βόλου, επί της οδού Καισαρείας 45 μεταξύ των οδών Χρήστου Λούλη και Ελπίδος, στη Νέα Ιωνία Βόλου**

Η Επιτροπή εξέτασε την με αρ. πρωτ. 90496/11-12-2025 εισήγηση του Τμήματος Στάθμευσης της Δ/νσης Βιώσιμης Κινητικότητας σχετικά με την από 27.08.2025 αίτηση του κου Αγγέλου Νικολάου Κουτσορίζου του Τιμολέοντα, ο οποίος ζήτησε για τον γιο του Τιμολέοντα Κουτσορίζο τον καθορισμό θέσης στάθμευσης ΑΜΕΑ πλησίον της οικίας του, που βρίσκεται επί της οδού **Καισαρείας 45**, στη Νέα Ιωνία Βόλου μεταξύ των οδών Χρήστου Λούλη και Ελπίδος, στη Νέα Ιωνία Βόλου και η οποία δεν διαθέτει θέση στάθμευσης. Σύμφωνα με τα προσκομιζόμενα δικαιολογητικά ο κος **Τιμολέων Κουτσορίζος** είναι άτομο με συνολική αναπηρία 82% κατά ιατρική πρόβλεψη έως 31/12/2032, φέρει κάρτα στάθμευσης ΑΜΕΑ και χρησιμοποιεί για τις μετακινήσεις της το υπ’ αριθμόν **ΑΖΚ 8282** όχημα ιδιοκτησίας του πατέρα του Αγγέλου Νικολάου Κουτσορίζου ο οποίος και το οδηγεί.

Η Επιτροπή αφού έλαβε υπόψη τις τοπικές συνθήκες κυκλοφορίας και στάθμευσης, τα δικαιολογητικά που προσκόμισε ο ενδιαφερόμενος και την υπ’ αρ. 600/2013 Κ.Α.Δ.Σ. Βόλου

**ΑΠΟΦΑΣΙΖΕΙ ΟΜΟΦΩΝΑ:**

Συμφωνεί με τον καθορισμό **μίας (1) θέσης στάθμευσης ΑΜΕΑ** για το υπ’ αριθμόν **ΑΖΚ 8282** όχημα, στην οδό **Καισαρείας**, στη Ν. Ιωνία Βόλου, μεταξύ των οδών **Χρήστου Λούλη** και **Ελπίδος**, πλησίον του αρ. **45**, και στις δύο πλευρές του οδοστρώματος, για εκ περιτροπής στάθμευση δεξιά τους μονούς και αριστερά τους ζυγούς μήνες με κατεύθυνση από την οδό Χρήστου Λούλη προς την οδό Ελπίδος.

Εισηγείται προς τη Δημοτική Επιτροπή τη λήψη αντίστοιχης Απόφασης.

Η χρονική διάρκεια της χορηγούμενης θέσης στάθμευσης ΑΜΕΑ είναι διετής. Όταν παρέλθει αυτή η προθεσμία θα πρέπει να κατατεθούν νέα δικαιολογητικά σε ισχύ.

*Σημειώνεται ότι σε περίπτωση μόνιμης και ανίατης αναπηρίας ή σε περίπτωση με αναπηρίας 80% και άνω θα γίνεται μόνο με βεβαίωση ότι βρίσκεται εν ζωή, χωρίς την υποχρέωση εκ νέου προσκόμισης όλων των δικαιολογητικών. (Η Υπηρεσία θα πρέπει να ενημερώνεται για κάθε μεταβολή των στοιχείων, όπως αριθμός κυκλοφορίας αυτοκινήτου, αλλαγή διεύθυνσης κλπ).*

Η ισχύς της απόφασης αρχίζει με την τοποθέτηση της κατάλληλης σήμανσης

Η υλοποίηση θα πραγματοποιηθεί με την τοποθέτηση ρυθμιστικής πινακίδας Ρ-72 (σύμφωνα με τα πρότυπα του Υ.Δ.Ε. και βάσει των απαιτήσεων των εγκεκριμένων Π.Τ.Υ.) και την κατάλληλη οριζόντια σήμανση για προσδιορισμό θέσης στάθμευσης ΑΜΕΑ.

**Για την Επιτροπή**

**Γεώργιος Μουλάς *(Πρόεδρος) …………….***

**Τα Μέλη της Επιτροπής**

1. **Καπουρνιώτης Μιχάλης** (Εκπρόσωπος πλειοψηφίας) ***……………***

2. **Σαββάκης Αριστείδης**  (Εκπρόσωπος πλειοψηφίας) ***…………***

3. **Αναγνώστου - Στάθη Παρασκευή** (Εκπρόσωπος πλειοψηφίας) ***ΑΠΟΥΣΑ***

4. **Πράττος Γεώργιος** (Εκπρόσωπος πλειοψηφίας) ***ΑΠΩΝ***

5. **Γκογκινούδης Τριαντάφυλλος** (Εκπρόσωπος πλειοψηφίας) ***ΑΠΩΝ***

6. **Κοκκινάκη Φωτεινή** (Εκπρόσωπος 2ου εκλογικού συνδυασμού) ***ΑΠΟΥΣΑ***

7. **Γαργάλας Κωνσταντίνος** (Εκπρόσωπος 3ου εκλογικού συνδυασμού) ***ΑΠΩΝ***

8. **Χατζηγεωργίου Άννα** (Δ/νση Β. Κ. – ΤΚΣ) ***…………….***

9. **Γκίκα Μαριάνθη** (Δ/νση Β. Κ. – ΤΣ) ***…………….***

10**. Βαρβάρης Στυλιανός** (Εκπρόσωπος Τροχαίας) ***ΑΠΩΝ***

11. **Μαντζίρης Άγγελος** (Εκπρόσωπος Τ.Ε.Ε. Μαγνησίας) ***ΑΠΩΝ***

12. **Μαραβέγιας Στέλιος** (Εκπρόσωπος Πολιτικών Μηχανικών) ***…………….***

13. **Πολύζου Ζωή** (Εκπρόσωπος Αρχιτεκτόνων, Πρόεδρος) ***…………….***

14. **Τσιργούλας Αχιλλέας** (Εκπρόσωπος Ε.Ε.Τε.Μ.) ***ΑΠΩΝ***

15. **Ντούγκας Επαμεινώνδας** (Εκπρόσωπος Αστικού ΚΤΕΛ Βόλου) ***…………….***

16 **Καλαντζής Χρήστος** (Εκπρόσωπος Υπεραστικού ΚΤΕΛ Μαγνησίας) ***…………….***

17. **Πασχαλίδης Ευδόκιμος** (Εκπρόσωπος Συνδέσμου Ιδιοκτητών Ταξί) ***…………….***

18. **Κωσταντέλιας Άρης** (Εκπρόσωπος ΜΟΤΟ.ΛΕ.Β.) ***…………….***

19. **Καραμήντζας Ευάγγελος** (Εκπρόσωπος Πυροσβεστικής Υπηρεσίας) ***ΑΠΩΝ***

20. **Θέος Ευάγγελος** (Εκπρόσωπος Φίλων Ποδηλάτου) ***ΑΠΩΝ***

21. **Ναθαναήλ Ευτυχία** (Εκπρόσωπος Πανεπιστημίου Θεσσαλίας) ***ΑΠΟΥΣΑ***

22. **Μπίκος Απόστολος**  (Εκπρόσωπος Εκπαιδευτών Υπ. Οδηγών) ***ΑΠΩΝ***

23. **Μπαρμπαγεωργόπουλος Δημήτρης** (Εκπρόσωπος ΑΜΕΑ) ***ΑΠΩΝ***

24. **Καπουρνιώτης Αναστάσιος**  (Εκπρόσωπος Πολιτών) ***…………….***

25. **Αγιώτη Αικατερίνη**  (Εκπρόσωπος Πολιτών) ***ΑΠΟΥΣΑ***

26. **Κουβάτας Απόστολος**, (Εκπρόσωπος Δημοτικής Αστυνομίας) ***…………….***



|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΜΑΓΝΗΣΙΑΣ**  **ΔΗΜΟΣ ΒΟΛΟΥ**  **ΔΙΕΥΘΥΝΣΗ ΒΙΩΣΙΜΗΣ ΚΙΝΗΤΙΚΟΤΗΤΑΣ**  **ΤΜΗΜΑ ΣΤΑΘΜΕΥΣΗΣ**  Ταχ. Δ/νση: Μικρασιατών 81  Ταχ. Κωδικας: 38333 Βόλος  Πληροφορίες: Σ. Σωτηριάδου  Τηλέφωνο: 2421356821  Email: [s.sotiriadou@volos-city.gr](mailto:s.sotiriadou@volos-city.gr) | Βόλος, 11/12/2025  Αρ. Πρωτ. 90496  **ΠΡΟΣ:**  **Τον Πρόεδρο της**  **Επιτροπής Βιώσιμης Κινητικότητας**  **κ. Γεώργιο Μουλά** |

**ΕΙΣΗΓΗΣΗ - ΤΕΧΝΙΚΗ ΕΚΘΕΣΗ**

**Καθορισμός θέσης στάθμευσης οχήματος ΑΜΕΑ σε κοινόχρηστο χώρο**

**του Δήμου Βόλου, επί της οδού Καισαρείας 45 μεταξύ των οδών Χρήστου Λούλη και Ελπίδος, στη Νέα Ιωνία Βόλου**

Με την αρ. πρωτ. 90496/27.08.2025 αίτησή του, ο κ. Άγγελος Νικόλαος Κουτσορίζος, ζήτησε ως ασκών γονική μέριμνα για τον ανήλικο γιο του Τιμολέοντα Κουτσορίζο τον καθορισμό θέσης στάθμευσης ΑΜΕΑ πλησίον της οικίας του, που βρίσκεται επί της οδού **Καισαρείας 45**, στη Ν. Ιωνία και η οποία δεν διαθέτει θέση στάθμευσης. Σύμφωνα με τα προσκομιζόμενα δικαιολογητικά ο **Τιμολέων Κουτσορίζος** είναι άτομο με συνολική αναπηρία 82% κατά ιατρική πρόβλεψη για χρονικό διάστημα από 01/04/2023 έως 31/12/2032, φέρει δελτίο στάθμευσης ΑΜΕΑ και χρησιμοποιεί για τις μετακινήσεις του το υπ’ αριθμόν **ΑΖΚ 8282** όχημα ιδιοκτησίας του κου Άγγελου Νικολάου Κουτσορίζου ο οποίος το οδηγεί.

Η οδός Καισαρείας μεταξύ οδών Χρήστου Λούλη και Ελπίδος είναι μονής κατεύθυνσης πλάτους 4,80 μ. με πινακίδα Ρ42 (Απαγόρευση στάθμευσης τους μονούς μήνες) στην αριστερή πλευρά και Ρ41 (Απαγόρευση στάθμευσης τους ζυγούς μήνες) στη δεξιά πλευρά στη διασταύρωση με την οδό Χρήστου Λούλη. Οι ανάγκες στάθμευσης στην περιοχή είναι αυξημένες, επομένως η αναγκαιότητα δέσμευσης χώρου για το ανωτέρω όχημα, κοντά στη συγκεκριμένη οικία, είναι προφανής.

Κατόπιν των ανωτέρω, η Υπηρεσία μας λαμβάνοντας υπόψη τον Κ.Ο.Κ., τις υφιστάμενες κυκλοφοριακές ρυθμίσεις στην περιοχή και το γεγονός πως πληρούνται οι προϋποθέσεις της υπ’ αρ. 600/2013 Κανονιστικής Απόφασης του Δημοτικού Συμβουλίου Βόλου και προκειμένου να αρθούν τα προβλήματα που δημιουργούνται, προτείνει:

Να καθοριστεί μία (1) **θέση στάθμευσης ΑΜΕΑ** για το υπ’ αριθμόν **ΑΖΚ 8282** όχημα, στην οδό **Καισαρείας**, στη **Ν. Ιωνία** **Βόλου**, **μεταξύ των οδών Χρήστου Λούλη και Ελπίδος**, πλησίον του **αρ. 45**, και στις δύο πλευρές του οδοστρώματος, για εκ περιτροπής στάθμευση δεξιά τους μονούς και αριστερά τους ζυγούς μήνες με κίνηση από Νότο προς Βορρά.

Το πλάτος του οδοστρώματος στο συγκεκριμένο τμήμα είναι 4,80 μ. και με τη χωροθέτηση θέσης στάθμευσης πλάτους 2,00 μ. αμφίπλευρα στην οδό Καισαρείας απομένουν 2,80 μ., πλάτος ικανό για την διεξαγωγή της κυκλοφορίας τοπικά, σύμφωνα με τους κανονισμούς ΟΜΟΕ.

Η υλοποίηση θα πραγματοποιηθεί με την τοποθέτηση ρυθμιστικής πινακίδας Ρ-72 (σύμφωνα με τα πρότυπα του Υ.Δ.Ε. και βάσει των απαιτήσεων των εγκεκριμένων Π.Τ.Υ.) και την κατάλληλη οριζόντια σήμανση για προσδιορισμό θέσης στάθμευσης ΑΜΕΑ και από τις δύο πλευρές της οδού.

Επίσης βεβαιώνεται ότι η ανωτέρω κυκλοφοριακή ρύθμιση:

* Δεν διαταράσσει την ομαλή διεξαγωγή της κυκλοφορίας των οχημάτων και των πεζών και δεν επηρεάζει τις ανάγκες ατόμων με αναπηρία (ΑΜΕΑ), αντιθέτως την εξυπηρετεί.
* Δεν επηρεάζει τις υπηρεσίες των μέσων οδικής μαζικής μεταφοράς (καθώς δεν διέρχεται αστική και υπεραστική συγκοινωνία).
* Επιπλέον η οδός που προτείνεται να γίνει η ανωτέρω παρέμβαση δεν ανήκει στο Εθνικό και Επαρχιακό οδικό δίκτυο ή το βασικό οδικό δίκτυο, τις παρακαμπτηρίους οδούς και αυτές που το επηρεάζουν (σύμφωνα με την Γενική μελέτη Μεταφορών και Κυκλοφορίας για την πόλη του Βόλου του ΥΠΕΧΩΔΕ).
* Τέλος, ο ενδιαφερόμενος δεν διαθέτει ιδιόκτητο χώρο για την εξυπηρέτηση της στάθμευσης και αποδέχεται την κατά παρέκκλιση οριοθέτηση της θέσης με διαστάσεις 2,00 x 5,00μ,  σε περίπτωση που τα χαρακτηριστικά της οδού είναι τέτοια ώστε δεν δύναται να ακολουθηθούν τα προβλεπόμενα σύμφωνα με δήλωσή της. Η θέση δε που παραχωρείται βρίσκεται πλησίον της οικίας όπου διαμένει.



*Θέση οικίας Κουτσορίζου Τιμολέοντα*

Παρακαλούμε για την εισαγωγή του θέματος στην Επιτροπή προς λήψη σχετικής απόφασης.

|  |  |
| --- | --- |
| Η ΣΥΝΤΑΞΑΣΑ  ΣΤΥΛΙΑΝΗ ΣΩΤΗΡΙΑΔΟΥ  ΠΟΛΙΤΙΚΟΣ ΜΗΧΑΝΙΚΟΣ ΠΕ/Γ | Η ΑΝ. ΠΡΟΪΣΤΑΜΕΝΗ ΔΙΕΥΘΥΝΣΗΣ  ΒΙΩΣΙΜΗΣ ΚΙΝΗΤΙΚΟΤΗΤΑΣ  ΜΑΡΙΑΝΘΗ ΓΚΙΚΑ  ΠΟΛΙΤΙΚΟΣ ΜΗΧΑΝΙΚΟΣ ΠΕ/Α |